La sol·licitud s'ha de presentar amb prou antelació a la data prevista de prestació del servei de vigilància privada.
Es recomana presentar la sol·licitud, com a mínim, 15 dies abans a la data prevista de prestació del servei.
Es pot adjuntar a la sol·licitud un document explicatiu sobre els detalls del servei i que inclogui, sempre que sigui possible, un plànol en què es delimiti el lloc on es durà a terme l'esdeveniment i on es prestarà el servei de vigilància privada.
En presentar la sol·licitud per internet, cal escollir el formulari electrònic que correspon als Serveis Territorials d'Interior del municipi on ha de tenir lloc l'esdeveniment pel qual se sol·licita el servei.
Per als esdeveniments a municipis de les comarques de l'Alt Penedès, el Baix Llobregat, el Barcelonès, el Garraf, el Maresme, el Vallès Occidental i el Vallès Oriental, cal escollir el formulari que correspon a la Direcció General d'Administració de Seguretat.
E s pot fer amb IdCAT Mòbil o amb certificat digital de persona física, persona jurídica i/o persona vinculada.
Si la sol·licitud es presenta a la Direcció General d'Administració de Seguretat, als Serveis Territorials d'Interior assenyalats a l'apartat "Punts de tramitació", o en qualsevol dels llocs autoritzats per l'article 38.4 de la Llei 30/1992, de 26 de novembre, d'acord amb el que estableix la disposició derogatòria única de la Llei 39/2015, d'1 d'octubre, del procediment administratiu comú de les administracions públiques, o bé en qualsevol oficina de Correus:
En els dies posteriors a la presentació de la sol·licitud rebreu, mitjançant el canal de comunicació que heu indicat en el formulari de sol·licitud, una carta de pagament per efectuar el pagament de la taxa per via telemàtica a través del web de CaixaBank o, presencialment, a la xarxa de caixers automàtics "Servicaixa", mitjançant targeta de crèdit o dèbit.
Fins que la unitat competent per tramitar la vostra sol·licitud no tingui constància del pagament de la taxa corresponent, no iniciarà la tramitació del vostre expedient.
En cas que no aboneu l'import de la taxa en el termini establert, es considerarà que desistiu.
Si la sol·licitud es presenta en qualsevol de les Oficines de Gestió Empresarial (OGE) assenyalades a l'apartat "Punts de tramitació", a la mateixa oficina us lliuraran una carta de pagament per abonar l'import de la taxa, la qual cosa podreu fer directament a la mateixa oficina a través de targeta bancària de crèdit o dèbit o a qualsevol oficina de CaixaBank.
Així mateix, es poden presentar en qualsevol dels llocs i pel mitjans que autoritza l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, d'acord amb el que estableix la disposició derogatòria única de la Llei 39/2015, d'1 d'octubre, del procediment administratiu comú de les administracions públiques.
En el cas que s'opti per presentar la sol·licitud en una oficina de Correus, s'ha de fer en sobre obert per tal que la sol·licitud sigui datada i segellada pel funcionari de correus abans de ser certificada.
La Direcció General d'Administració de Seguretat o els corresponents Serveis Territorials d'Interior podran requerir a la persona interessada perquè ampliï o completi la informació presentada amb la sol·licitud.
El director/a general d'Administració de Seguretat o el director/a dels Serveis Territorials ha de resoldre el procediment i autoritzar, quan escaigui, el servei de vigilància i protecció privada en via o espai públic o d'ús comú.
La resolució en què s'acordi la concessió o denegació de l'autorització s'ha de notificar a qui hagi fet la sol·licitud.
Si la incidència persisteix, podeu trucar al 012 o utilitzar el formulari de contacte.